CELEX: C2007/223/32
Language: mt
Date: 2007-09-22 00:00:00
Title: Kawża F-133/06: Rikors imressaq fil- 11 ta' Lulju 2007 — Marcuccio vs Il-Kummissjoni

22.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 223/18
            
         Rikors imressaq fil-11 ta' Lulju 2007 — Marcuccio vs Il-Kummissjoni
   (Kawża F-133/06)
   (2007/C 223/32)
   Lingwa tal-kawża: It-Taljan
   Partijiet
   
      Rikorrent: Luigi Marcuccio (Tricase, l-Italja ) (rappreżentant: G. Cipressa, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tiddikjara l-ineżistenza ex lege jew, sussidjarjament, tannulla d-deċiżjoni li permezz tagħha ġiet miċħuda t-talba tal-31 ta' Awwissu 2005 li biha r-rikorrent talab lill-Awtorità tal-Ħatra (AĦ) sabiex jirkupra l-pussess tal-beni tiegħu, li kienu jinsabu fil-post ta' servizz li kien ingħatalu f'dak iż-żmien fl-Angola u li l-Kummissjoni kienet preċedentement ħadet pussess tagħhom sine titulo;
            
         
               —
            
            
               tiddikjara l-ineżistenza ex lege jew, sussidjarjament, tannulla, safejn huwa neċessarju, id-deċiżjoni ta' l-AĦ ta' l-20 ta' Lulju 2006, li biha ġiet miċħuda t-talba tar-rikorrent fir-rigward tad-deċiżjoni kkontestata;
            
         
               —
            
            
               tordna lill-konvenuta sabiex ir-rikorrent jirkupura mill-ġdid fil-pussess il-beni tiegħu;
            
         
               —
            
            
               tordna lill-konvenuta sabiex tħallas lir-rikorrent is-somma ta' EUR 1 000 000, jew kull somma oħra li l-Qorti tal-Prim'Istanza tqis li hija ġusta u ekwa, bħala kumpens għad-dannu li r-rikorrent ssubixxa minħabba d-deċiżjoni kkontestata, mid-data tat-talba tal-31 ta' Awwissu 2005 jew, sussidjarjament, mid-data li fiha ngħatat id-deċiżjoni kkontestata, sa llum;
            
         
               —
            
            
               tordna lill-konvenuta tħallas lir-rikorrent, għal kull ġurnata bejn illum u dik li fiha kull deċiżjoni inerenti mat-talba milqugħa, in toto u mingħajr eċċezzjoni tal-31 ta' Awwissu 2005 titwettaq mill-konvenuta, is-somma ta' EUR 300, jiġifieri s-somma li l-Qorti tal-Prim'Istanza tiddeċiedi li hija ġusta u ekwa, li għandha titħallas mill-ewwel ġuranta ta' kull xahar fir-rigward tad-drittijiet tiegħu fix-xahar ta' qabel, bħala kumpens għad-dannu submit mid-deċiżjoni kkontestata u l-mgħoddija taż-żmien immedjatament kif imsemmi iktar 'il fuq.
            
         
               —
            
            
               tordna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   Ir-rikorrent iżid, in sostenn ta' l-argumenti tiegħu, it-tliet motivi segwenti ta' rikors:
   
               1)
            
            
               nuqqas assolut ta' motivazzjoni, anki minħabba nuqqas ta' loġika, inkoerenza, konfużjoni u natura ta' pretest tar-raġunijiet mogħtija mill-konvenuta;
            
         
               2)
            
            
               ksur tal-liġi ta' natura gravi evidenti u manifesta;
            
         
               3)
            
            
               ksur ta' l-obbligu ta' premura u dak ta' amministrazzjoni tajba.